b'\n_START_ARTICLE_\nIstoria romanului european\n_START_SECTION_\nOriginea termenului\n_START_PARAGRAPH_\nUn roman (din francez\xc4\x83 "nouvelle", adic\xc4\x83 "nou") este o scriere narativ\xc4\x83, \xc3\xaen proz\xc4\x83. \xc3\x8en secolul 18 cuv\xc3\xa2ntul se refer\xc4\x83, \xc3\xaen mod specific, la scurte fic\xc8\x9biuni despre dragoste \xc8\x99i intrigi, opuse "roman\xc8\x9belor"; lucr\xc4\x83ri epice mai lungi despre dragoste \xc8\x99i aventuri. Devenind una dintre cele mai importante specii literare din ultimii 200 de ani, romanul este ast\xc4\x83zi subiectul unor discu\xc8\x9bii aprinse ce au \xc3\xaen vedere meritele artistice, un stil literar specific \xc8\x99i un sens mai profund dec\xc3\xa2t ar putea pretinde o povestire adev\xc4\x83rat\xc4\x83.\n_START_SECTION_\nTradi\xc8\x9bii despre proza de fic\xc8\x9biune: Antichitate\n_START_PARAGRAPH_\nDup\xc4\x83 cum Pierre Daniel Huet noteaz\xc4\x83 \xc3\xaen 1670, "tradi\xc8\x9bia lucr\xc4\x83rilor epice se leag\xc4\x83 de Vergiliu \xc8\x99i Homer". Formatul obi\xc8\x99nuit este \xc3\xaen versuri, servind scopurilor unei tradi\xc8\x9bii a culturii ce de\xc8\x9bine numai performan\xc8\x9be orale. Ast\xc4\x83zi, ne d\xc4\x83m seama c\xc4\x83 tradi\xc8\x9bia "coboar\xc4\x83" \xc8\x99i mai ad\xc3\xa2nc \xc3\xaen istorie, p\xc3\xa2n\xc4\x83 la Epopeea lui Ghilgame\xc8\x99._NEWLINE_Este \xc8\x99i mai dificil s\xc4\x83 vorbe\xc8\x99ti despre influen\xc8\x9ba unor construc\xc8\x9bii mai scurte, de povestire, cum se g\xc4\x83sesc ele \xc3\xaen tradi\xc8\x9bia medieval\xc4\x83, care duc la apari\xc8\x9bia romanului._NEWLINE_Exist\xc4\x83 o a treia tradi\xc8\x9bie \xc3\xaen proza de fic\xc8\x9biune, \xc3\xaentr-o manier\xc4\x83 satiric\xc4\x83 (Satiricon de Petronius \xc8\x99i incredibilele pove\xc8\x99ti ale lui Lucian din Samosata) sau propun\xc3\xa2nd un stil eroic (roman\xc8\x9bele lui Heliodorus din Emesa \xc8\x99i ale lui Longus). Romanul idilic grec din Antichitate este readus la via\xc8\x9b\xc4\x83 de romancierii bizantini ai secolului al XII-lea. Toate aceste tradi\xc8\x9bii sunt redescoperite \xc3\xaen secolele al XVII-lea \xc8\x99i al XVIII-lea, \xc3\xaen cele din urm\xc4\x83 influen\xc8\x9b\xc3\xa2nd pia\xc8\x9ba modern\xc4\x83 de carte.\n_START_SECTION_\nRomanul cavaleresc, 1100-1500\n_START_PARAGRAPH_\nCuv\xc3\xa2ntul \xe2\x80\x9cromance\xe2\x80\x9d (c\xc3\xa2ntecul epic) pare s\xc4\x83 fi devenit eticheta romanului de dragoste datorit\xc4\x83 limbii romanice, \xe2\x80\x9cromance\xe2\x80\x9d, \xc3\xaen care erau scrise (compuse) operele de \xc3\xaenceput ale acestui gen (secolele al XI- lea \xc8\x99i al XII-lea). Genurile cele mai \xc3\xaen vog\xc4\x83 s-au dezvoltat \xc3\xaen sudul Fran\xc8\x9bei la sf\xc3\xa2r\xc8\x99itul secolului al XII.lea \xc8\x99i s-au r\xc4\x83sp\xc3\xa2ndit la est \xc8\x99i la nord prin intermediul traducerilor \xc8\x99i al interpret\xc4\x83rilor na\xc8\x9bionale individuale. Subiecte precum cavalerismul arturian c\xc4\x83l\xc4\x83toriser\xc4\x83 deja la data aceea \xc3\xaen direc\xc8\x9bia opus\xc4\x83, ajung\xc3\xa2nd \xc3\xaen sudul Fran\xc8\x9bei din Britania \xc8\x99i Britania Fancez\xc4\x83. Drept urmare, este foarte dificil de determinat c\xc3\xa2t de mult le datoreaz\xc4\x83 poemul eroic modelelor antice grece\xc8\x99ti \xc8\x99i c\xc3\xa2t unor astfel de poeme epice \xc3\xaen versuri din folclorul nordic cum ar fi Beowulf \xc8\x99i C\xc3\xa2ntecul Nibelungilor._NEWLINE_Subiectul standard al c\xc3\xa2ntecelor epice timpurii era o serie de aventuri. Urm\xc3\xa2nd un subiect-cadru la fel de vechi ca \xc8\x99i Heliodor \xc8\x99i at\xc3\xa2t de durabil \xc3\xaenc\xc3\xa2t mai tr\xc4\x83ie\xc8\x99te \xc3\xaenc\xc4\x83 \xc3\xaen filmele hollywoodiene, un erou obi\xc8\x99nuia s\xc4\x83 treac\xc4\x83 printr-o serie de aventuri \xc3\xaenainte de s-\xc8\x99i \xc3\xaent\xc3\xa2lni iubita. Urma apoi o desp\xc4\x83r\xc8\x9bire, cu o a doua serie de aventuri care ducea la reunirea final\xc4\x83. Variantele au men\xc8\x9binut genul viu. Aventuri nea\xc8\x99teptate \xc8\x99i neobi\xc8\x99nuite surprindeau audien\xc8\x9ba \xc3\xaen c\xc3\xa2ntece epice precum Sir Gawain \xc8\x99i cavalerul verde. Au ap\xc4\x83rut opere clasice ale acestui gen, cum ar fi Romanul trandafirului, scris \xc3\xaen francez\xc4\x83 \xc8\x99i celebru ast\xc4\x83zi, datorit\xc4\x83 traducerii lui Geoffrey Chaucer_NEWLINE_Aceste romane cavalere\xc8\x99ti originale erau scrieri \xc3\xaen versuri, care adoptau un \xe2\x80\x9climbaj elevat\xe2\x80\x9d considerat pe m\xc4\x83sura faptelor eroice \xc8\x99i potrivit pentru a inspira emula\xc8\x9bia virtu\xc8\x9biilor; proza era considerat\xc4\x83 \xe2\x80\x9cde spe\xc8\x9b\xc4\x83 joas\xc4\x83\xe2\x80\x9d, mult mai potrivit\xc4\x83 pentru satir\xc4\x83. Versul permitea s\xc4\x83 d\xc4\x83inuie cultura tradi\xc8\x9biilor orale, devenind, cu toate acestea, limbajul autorilor care-\xc8\x99i compuneau cu grij\xc4\x83 textele \xe2\x80\x93 texte care s\xc4\x83 fie r\xc4\x83sp\xc3\xa2ndite \xc3\xaen scris, p\xc4\x83str\xc3\xa2nd totu\xc8\x99i forma artistic\xc4\x83 \xc3\xaengrijit\xc4\x83. Subiectele erau aristocratice. Tradi\xc8\x9bia textual\xc4\x83 a c\xc4\x83r\xc8\x9bilor ornamentate \xc8\x99i ilustrate scrise de m\xc3\xa2n\xc4\x83 permitea o clientel\xc4\x83 din r\xc3\xa2ndul aristocra\xc8\x9biei sau a clasei or\xc4\x83\xc8\x99ene\xc8\x99ti b\xc4\x83noase, dezvoltate \xc3\xaen secolele al XIII-lea \xc8\x99i al XIV-lea, pentru care aventurile cavalerilor era \xc3\xaen mod clar o lume a fic\xc8\x9biunii \xc8\x99i fanteziei._NEWLINE_Secolele al XIV-lea \xc8\x99i al XV-lea au resim\xc8\x9bit nevoia primelor povetiri \xc3\xaen proz\xc4\x83, un gen care s-a ridicat odat\xc4\x83 cu o alt\xc4\x83 \xe2\x80\x9cpia\xc8\x9b\xc4\x83 a c\xc4\x83r\xc8\x9bii\xe2\x80\x9d. Aceast\xc4\x83 pia\xc8\x9b\xc4\x83 s-a dezvoltat \xc3\xaenc\xc4\x83 \xc3\xaenainte s\xc4\x83 fie introduse primele avantaje aduse de tipar: autorii de proz\xc4\x83 puteau utiliza un limbaj nou, un limbaj care s\xc4\x83 evite repeti\xc8\x9bia inerent\xc4\x83 \xc3\xaen rime. Proza putea risca un ritm nou \xc8\x99i idei mai lungi. Cu toate acestea era nevoie de cartea scris\xc4\x83 pentru a conserva formul\xc4\x83rile \xc3\xaent\xc3\xa2mpl\xc4\x83toare pe care le alegea autorul. S-a dezvoltat o afacere din produc\xc8\x9bia unei c\xc4\x83r\xc8\x9bi comerciale \xc3\xaenc\xc4\x83 \xc3\xaenainte de apari\xc8\x9bia tiparni\xc8\x9bei. Legendele, vie\xc8\x9bile sfin\xc8\x9bilor \xc8\x99i viziunile mistice \xc3\xaen proz\xc4\x83 erau obiectul principal al noi pie\xc8\x9be de produc\xc8\x9bii \xc3\xaen proz\xc4\x83. Elita or\xc4\x83\xc8\x99eneasc\xc4\x83, femeile cititoare din familiile din clasa superioar\xc4\x83 \xc8\x99i m\xc4\x83n\xc4\x83stiri citeau proz\xc4\x83 religioas\xc4\x83.Romanele \xc3\xaen proz\xc4\x83 au ap\xc4\x83rut ca \xc8\x99i mod\xc4\x83 nou\xc4\x83 \xc8\x99i costisitoare pe aceast\xc4\x83 pia\xc8\x9b\xc4\x83. Nu puteau \xc3\xaenflori cu adev\xc4\x83rat dec\xc3\xa2t prin inventarea tiparni\xc8\x9bei \xc8\x99i dac\xc4\x83 h\xc3\xa2rtia devenea un mijloc mai ieftin. Ambele realiz\xc4\x83ri au avut loc la sf\xc3\xa2r\xc8\x99itul secolului al XV-lea, c\xc3\xa2nd vechiul c\xc3\xa2ntec epic se confrunta deja cu o competi\xc8\x9bie acerb\xc4\x83 din partea unor specii mai scurte, dintre care cel mai impun\xc4\x83tor era romanul, o form\xc4\x83 care s-a ridicat pe parcursul secolului al XIV-lea.\n_START_SECTION_\nApari\xc8\x9bia romanului, 1200-1500\n_START_PARAGRAPH_\nSunt greu de catalogat toate genurile care au culminat \xc3\xaen cele din urm\xc4\x83 - \xc3\xaen operele lui Giovanni Boccaccio, Geoffrey Chaucer, Niccol\xc3\xb2 Machiavelli \xc8\x99i Miguel de Cervantes - cu apari\xc8\x9bia "romanului" a\xc8\x99a cum \xc3\xael \xc8\x99tim ast\xc4\x83zi._NEWLINE_Romanul timpuriu era la baz\xc4\x83 orice poveste spus\xc4\x83 pentru \xc3\xaent\xc3\xa2mpl\xc4\x83rile sale spectaculoase \xc8\x99i revelatoare. Mediul original \xe2\x80\x93 care continua s\xc4\x83 existe cu organiz\xc4\x83rile tematice tipice \xe2\x80\x93 era conversa\xc8\x9bia antrenant\xc4\x83. Pove\xc8\x99tile cu incidente grave puteau fi folosite ca \xc8\x99i lec\xc8\x9bii de moral\xc4\x83. Colec\xc8\x9biile de exemple au u\xc8\x99urat munca predicatorilor, care aveau nevoie de astfel de pilde. O fabul\xc4\x83 putea prezenta o concluzie moral\xc4\x83; acela\xc8\x99i lucuru \xc3\xael putea face \xc8\x99i o scurt\xc4\x83 cugetare istoric\xc4\x83. S-a lansat astfel o concuren\xc8\x9b\xc4\x83 a speciilor \xc3\xaen care gusturile \xc8\x99i statuturile sociale erau \xe2\x80\x93 dac\xc4\x83 e s\xc4\x83 credem colec\xc8\x9biile medievale \xe2\x80\x93 decisive. Clasele muncitoare preferau propria categorie de pove\xc8\x99ti drastice: pove\xc8\x99ti despre infidelit\xc4\x83\xc8\x9bi \xe2\x80\x9cingenioase\xe2\x80\x9d, despre sclivisi\xc8\x9bii \xc3\xaen\xc8\x9belep\xc8\x9bi \xc8\x99i caraghio\xc8\x99i contra grupurilor sociale detestate (sau despre povestitorii rivali). Mare parte a speciei originale este \xc3\xaenc\xc4\x83 vie \xc3\xaen glumele scurte spuse \xc3\xaen via\xc8\x9ba de zi cu zi pentru a \xc3\xaenveseli conversa\xc8\x9bia._NEWLINE_Crea\xc8\x9biile artistice includeau povestiri \xc3\xaen ram\xc4\x83: situa\xc8\x9bii \xc3\xaen care o serie de pove\xc8\x99ti erau spuse ipotetic. Ele se bucurau de un spectru larg de gusturi \xc8\x99i specii. Pove\xc8\x99tile din Canterbury constituie un exemplu clasic, cu povestitorii lor nobili, iubitori ai pove\xc8\x99tilor \xe2\x80\x9cromantice\xe2\x80\x9d \xc8\x99i cu naratorii de r\xc3\xa2nd, care preferau pove\xc8\x99ti din via\xc8\x9ba de zi cu zi. Specia aceasta nu avea propriul termen generic. Cuv\xc3\xa2ntul \xe2\x80\x9cnovel\xe2\x80\x9d (nou, inedit) \xe2\x80\x93 care \xc3\xaen rom\xc3\xa2n\xc4\x83 se traduce prin \xe2\x80\x9croman\xe2\x80\x9d \xe2\x80\x93 indica noutatea \xc3\xaent\xc3\xa2mpl\xc4\x83rilor narate. Cuprinderea pove\xc8\x99tilor \xc3\xaen ram\xc4\x83, oricum, a dus la con\xc8\x99tientizarea faptului c\xc4\x83 genurile se dezvoltau \xc3\xaen acest domeniu._NEWLINE_Cel mai mare avantaj al pove\xc8\x99tii de fundal era justificarea l\xc4\x83sat\xc4\x83 pe m\xc3\xa2na adev\xc4\x83ra\xc8\x9bilor autori, precum Chaucer sau Boccaccio. Povestirile romantice permiteau un limbaj \xc3\xaenalt \xc8\x99i se bazau pe o p\xc4\x83rere acceptat\xc4\x83 despre ceea ce merit\xc4\x83 a fi numit stil elevat._NEWLINE_Totu\xc8\x99i, preferin\xc8\x9bele fa\xc8\x9b\xc4\x83 de \xc3\xaenv\xc4\x83\xc8\x9b\xc4\x83turile morale \xc8\x99i poezie s-au schimbat \xc8\x99i povestirile romantice s-au demodat rapid. Pove\xc8\x99tile despre \xc3\xaen\xc8\x99el\xc4\x83ciuni \xc8\x99i pozne, despre aventurile clandestine \xc8\x99i despre intrigile ingenioase, \xc3\xaen care erau ridiculizate anumite profesii respectate sau cet\xc4\x83\xc8\x9beni ai unui alt ora\xc8\x99, nu erau, pe de alt\xc4\x83 parte, justificabile nici moral, nici poetic. Ele \xc3\xae\xc8\x99i g\xc4\x83seau justificarea \xc3\xaen afar\xc4\x83. Povestitorul obi\xc8\x99nuia s\xc4\x83 prezinte \xc3\xaen c\xc3\xa2teva cuvinte de ce credea el c\xc4\x83 povestea trebuie spus\xc4\x83. Din nou, Pove\xc8\x99tile din Canterbury ale lui Chaucer ofer\xc4\x83 cele mai elocvente exemple: autorul real putea spune pove\xc8\x99ti f\xc4\x83r\xc4\x83 orice alt\xc4\x83 justificare \xc3\xaen afar\xc4\x83 de aceea c\xc4\x83 aceast\xc4\x83 poveste oferea o portretizare bun\xc4\x83 a persoanei care a spus-o \xc8\x99i a gustului lui sau al ei \xe2\x80\x93 \xc8\x99i acea justificare r\xc4\x83m\xc3\xa2nea stabil\xc4\x83 de-a lungul pove\xc8\x99tii._NEWLINE_Dac\xc4\x83 crea\xc8\x9biile elevate deveneau plictisitoare \xe2\x80\x93 a\xc8\x99a cum s-a \xc3\xaent\xc3\xa2mplat \xc3\xaen secolele al XIV-lea \xc8\x99i al XV-lea cu vechile intrigi care nu duceau niciodat\xc4\x83 la altele noi \xe2\x80\x93 colec\xc8\x9biile de pove\xc8\x99ti \xc8\x99i romanele facilitau criticarea crea\xc8\x9biilor m\xc4\x83re\xc8\x9be \xc8\x99i sc\xc4\x83derea statutului acestora: unul dintre grupurile de naratori (creat de autorul real) putea \xc3\xaencepe o poveste romantic\xc4\x83 doar pentru a fi \xc3\xaentrerupt\xc4\x83 de al\xc8\x9bi povestitori. Ei puteau s\xc4\x83-l reduc\xc4\x83 la t\xc4\x83cere sau s\xc4\x83-i ordone s\xc4\x83 vorbeasc\xc4\x83 un limbaj care s\xc4\x83 le fie pe plac sau puteau s\xc4\x83-i cear\xc4\x83 s\xc4\x83 gr\xc4\x83beasc\xc4\x83 povestea \xc8\x99i s\xc4\x83 spun\xc4\x83 mai repede ce are de spus. Rezultatul a fost ascensiunea genului scurt. Pa\xc8\x99ii acestei dezvolt\xc4\x83ri pot fi observa\xc8\x9bi odat\xc4\x83 cu faptul c\xc4\x83 povestirea c\xc3\xa2\xc8\x99tiga apreciere \xc8\x99i valoare fa\xc8\x9b\xc4\x83 de pove\xc8\x99tile romantice, \xc3\xaen noi colec\xc8\x9bii versificate la sf\xc3\xa2r\xc8\x99itul secolului al XIV-lea.\n_START_SECTION_\nPrima ascensiune a romanului, 1500-1750\n_START_PARAGRAPH_\nInventarea tiparului a supus at\xc3\xa2t romanele, c\xc3\xa2t \xc8\x99i povestirile romantice trivializ\xc4\x83rii \xc8\x99i comercializ\xc4\x83rii. C\xc4\x83r\xc8\x9bile tip\xc4\x83rite, de\xc8\x99i erau scumpe erau totu\xc8\x99i cump\xc4\x83rate. Alfabetizarea sau r\xc4\x83sp\xc3\xa2ndirea \xe2\x80\x9c\xc8\x99tiin\xc8\x9bei de carte\xe2\x80\x9d era un proces lent atunci c\xc3\xa2nd venea vorba de abilit\xc4\x83\xc8\x9bile de scriere, dar era mai rapid\xc4\x83 \xc3\xaen ceea ce privea cititul. Reforma Protestant\xc4\x83 a prilejuit cititori de pamflete religioase, tabloide \xc8\x99i ziare._NEWLINE_Popula\xc8\x9bia urban\xc4\x83 a \xc3\xaenv\xc4\x83\xc8\x9bat s\xc4\x83 citeasc\xc4\x83, dar nu aspira la participarea activ\xc4\x83 \xc3\xaen lumea culturii. Pia\xc8\x9ba c\xc4\x83r\xc8\x9bilor ieftine dezvolt\xc3\xa2ndu-se o dat\xc4\x83 cu tiparni\xc8\x9ba a inclus at\xc3\xa2t romanele, c\xc3\xa2t \xc8\x99i povestirile, pove\xc8\x99tile \xc8\x99i fabulele. Xilogravurile erau ornamentele obi\xc8\x99nuite \xc8\x99i ele erau oferite f\xc4\x83r\xc4\x83 prea mult\xc4\x83 b\xc4\x83taie de cap. O poveste romantic\xc4\x83 \xc3\xaen care un cavaler-erou trebuia s\xc4\x83 lupte mai mult de zece dueluri \xc3\xaen c\xc3\xa2teva pagini putea primi aceea\xc8\x99i ilustra\xc8\x9bie a luptei iar \xc8\x99i iar, dac\xc4\x83 stocul de ilustra\xc8\x9bii standard al tipografului era mic. Pe m\xc4\x83sur\xc4\x83 ce stocul cre\xc8\x99tea, tipografele repetau acelea\xc8\x99i ilustra\xc8\x9bii \xc3\xaen alte c\xc4\x83r\xc8\x9bi cu subiecte similare, amestec\xc3\xa2nd aceste ilustra\xc8\x9bii f\xc4\x83r\xc4\x83 nici un respect pentru stil. Se pot deschide c\xc4\x83r\xc8\x9bi ieftine din secolul al XVIII-lea \xc8\x99i se vor g\xc4\x83si ilustra\xc8\x9bii din anii de \xc3\xaenceput ai tiparului, al\xc4\x83turi de unele mai moderne._NEWLINE_Pove\xc8\x99tile romantice au fost reduse la intrigi ieftine \xc8\x99i abrupte sem\xc4\x83n\xc3\xa2nd cu benzile desenate moderne. Primele colec\xc8\x9bii de romane nu erau neap\xc4\x83rat proiecte considerabile. Ele au ap\xc4\x83rut \xc3\xaentr-o varietate enorm\xc4\x83, de la pove\xc8\x99ti populare cu vorbe de duh, p\xc3\xa2n\xc4\x83 la pove\xc8\x99tile spuse de Boccaccio sau Chaucer, acum autori venerabili._NEWLINE_O pia\xc8\x9b\xc4\x83 mai consistent\xc4\x83 a \xe2\x80\x9croman\xc8\x9belor\xe2\x80\x9d s-a dezvoltat \xc3\xaen secolul al XVI-lea, o dat\xc4\x83 cu operele \xc3\xaen mai multe volume care \xc8\x9binteau spre o audien\xc8\x9b\xc4\x83 care s\xc4\x83 \xe2\x80\x9ccontribuie\xe2\x80\x9d la aceast\xc4\x83 produc\xc8\x9bie. Critica ridicat\xc4\x83 de pelerinii lui Chaucer \xc3\xaempotriva \xe2\x80\x9croman\xc8\x9belor\xe2\x80\x9d s- a dezvoltat ca reac\xc8\x9bie at\xc3\xa2t la trivializ\xc4\x83ri, c\xc3\xa2t \xc8\x99i la \xe2\x80\x9croman\xc8\x9bele\xe2\x80\x9d multi-volum. Pove\xc8\x99ti precum Nemaipomenitele peripe\xc8\x9bii ale ne\xc3\xaenfricatului cavaler Amadis de Gaula (Amadis de Gaula) \xc8\x99i-au condus cititorii \xc3\xaen lumi de vise despre cavaleri \xc8\x99i i-au hr\xc4\x83nit cu idealuri despre trecut, pe care nimeni nu le mai putea \xc3\xaensufle\xc8\x9bi, dup\xc4\x83 cum se pl\xc3\xa2ngeau critici._NEWLINE_Autorii italieni, cum ar fi Machavelli, au fost printre cei care au adus romanul la un nou format: de\xc8\x99i r\xc4\x83m\xc3\xa2nea o poveste cu intrig\xc4\x83 ce se termina \xc3\xaentr-un moment nea\xc8\x99teptat, observa\xc8\x9biile erau acum mult mai fine \xe2\x80\x93 Cum \xc3\xae\xc8\x99i \xc8\x9beseau protagoni\xc8\x99tii intriga?, Cum \xc3\xae\xc8\x99i p\xc4\x83strau secretele?, Ce f\xc4\x83ceau c\xc3\xa2nd al\xc8\x9bii amenin\xc8\x9bau s\xc4\x83 le descopere?_NEWLINE_Toat\xc4\x83 problema romanelor \xc8\x99i a pove\xc8\x99tilor romantice a devenit critic\xc4\x83 \xc3\xaen momentul \xc3\xaen care Cervantes \xc8\x99i-a ad\xc4\x83ugat Nuvelele exemplare (Novelas Exemplares) (1613) celor dou\xc4\x83 volume din Don Quijote (1605/15). Faimosul roman picaresc \xc8\x9bintea \xc3\xaempotriva romanului Amadis de Gaula care l-a f\xc4\x83cut pe Don Quijote s\xc4\x83-\xc8\x99i piard\xc4\x83 min\xc8\x9bile. Adep\xc8\x9bii pove\xc8\x99tilor romantice elevate pretindeau, oricum, c\xc4\x83 replica satiric\xc4\x83 la vechea poveste eroic\xc4\x83 abia putea s\xc4\x83 ofere vreo \xc3\xaenv\xc4\x83\xc8\x9b\xc4\x83tur\xc4\x83: Don Quijote nu oferea nici un erou cu care s\xc4\x83 merite s\xc4\x83 se rivelizeze, nici nu aducea satisfca\xc8\x9bia unor discursuri frumoase; tot ceea ce putea face era s\xc4\x83 r\xc3\xa2d\xc4\x83 de idealuri m\xc4\x83re\xc8\x9be. Nuvelele exemplare au oferit o alternativ\xc4\x83 \xc3\xaentre modul eroic \xc8\x99i satiric, de\xc8\x99i criticii erau foarte nesiguri de ceea ce ar trebui s\xc4\x83 fac\xc4\x83 cu aceast\xc4\x83 lucrare. Cervantes a spus pove\xc8\x99ti despre adulter, gelozie \xc8\x99i crim\xc4\x83. Dac\xc4\x83 aceste pove\xc8\x99ti ar fi oferit exemple, ele erau exemple de ac\xc8\x9biuni imorale. Adep\xc8\x9bii \xe2\x80\x9cromanului\xe2\x80\x9d (ai inova\xc8\x9biei) au r\xc4\x83spuns c\xc4\x83 ele ofereau lec\xc8\x9bii at\xc3\xa2t prin exemple bune, c\xc3\xa2t \xc8\x99i prin contraexemple. Cititorul putea s\xc4\x83 simt\xc4\x83 compasiune \xc8\x99i simpatie pentru victimele crimelor \xc8\x99i ale intrigilor, dac\xc4\x83 s-ar fi dat exemple rele._NEWLINE_Alternativa la romanele \xe2\x80\x9c\xc3\xaendoielnice\xe2\x80\x9d \xc8\x99i la romanele picare\xc8\x99ti era mai bun\xc4\x83, respectiv pove\xc8\x99tile romantice elevate; a venit astfel ca posibil r\xc4\x83spuns o produc\xc8\x9bie de \xe2\x80\x9croman\xc8\x9be\xe2\x80\x9d scrise dup\xc4\x83 modelul lui Heliodor, cu incursiuni \xc3\xaen lumea bucolic\xc4\x83. Honor\xc3\xa9 d\xe2\x80\x99Urf\xc3\xa9s L\xe2\x80\x99Astr\xc3\xa9e (1607/27) a devenit cea mai cunoscut\xc4\x83 oper\xc4\x83 de acest gen._NEWLINE_Criticilor care afirmau c\xc4\x83 astfel de romane nu au nimic de-a face cu via\xc8\x9ba real\xc4\x83 li se r\xc4\x83spundea cu procedeul artistic al romanelor cu cheie (roman a clef), cel care, \xc3\xaen\xc8\x9beles corect, f\xc4\x83cea referire la personaje din lumea real\xc4\x83. Romanul Argenis al lui John Barclay (1625-26) a ap\xc4\x83rut ca \xc8\x99i roman politic cu cheie. Romanele Madeleinei de Scud\xc3\xa9ry au c\xc3\xa2\xc8\x99tigat o mare influen\xc8\x9b\xc4\x83, cu intrigi situate \xc3\xaen lumea antic\xc4\x83 \xc8\x99i cu con\xc8\x9binut luat din via\xc8\x9b\xc4\x83. Faimoasa autoare a spus pove\xc8\x99ti despre prietenii s\xc4\x83i din cercurile literare ale Parisului urm\xc4\x83rindu-le existen\xc8\x9ba de la un volum la altul al scrierilor ei \xc3\xaen serie. Cititorii aviza\xc8\x9bi cump\xc4\x83rau c\xc4\x83r\xc8\x9bile deoarece acestea ofereau cele mai fine observa\xc8\x9bii ale ra\xc8\x9biunilor umane, personaje luate din via\xc8\x9bi real\xc4\x83, morale excelente despre cum ar trebui sau nu ar trebui s\xc4\x83 se comporte cineva care dorea s\xc4\x83 aib\xc4\x83 succes \xc3\xaen via\xc8\x9ba public\xc4\x83 \xc8\x99i \xc3\xaen cercurile intime pe care ea le portretiza._NEWLINE_Romanul \xc8\x99i-a urmat cursul propriu: Paul Scarron (el \xc3\xaensu\xc8\x99i un erou al pove\xc8\x99tilor Madeleinei de Scud\xc3\xa9ry) a publicat primul volum al Romanului comic (Roman Comique) \xc3\xaen 1651 (volume succesive ap\xc4\x83r\xc3\xa2nd ulterior \xc3\xaen 1657 \xc8\x99i 1663) cu o pledoarie pentru progresul pe care Cervantes l-a generat \xc3\xaen Spania. Fran\xc8\x9ba trebuia, dup\xc4\x83 cum a scris el \xc3\xaen faimosul capitol 21 al Romanului comic, s\xc4\x83-l imite pe cel spaniol, cu povestioare scurte ca \xc8\x99i cele pe care ei le numeau \xe2\x80\x9cromane\xe2\x80\x9d. Scarron \xc3\xaensu\xc8\x99i a ad\xc4\x83ugat numeroase astfel de pove\xc8\x99ti operei sale._NEWLINE_Dou\xc4\x83zeci de ani mai t\xc3\xa2rziu, Madame de Lafayette a f\xc4\x83cut urm\xc4\x83torii pa\xc8\x99i decisivi cu cele dou\xc4\x83 romane ale ei. Primul, Zayde, publicat \xc3\xaen 1670 \xc3\xaempreun\xc4\x83 cu faimosul Traitte de l\xe2\x80\x99Origin des Romans al lui Pierre Daniel Huet, a fost o \xe2\x80\x9cpoveste spaniol\xc4\x83\xe2\x80\x9d. Al doilea \xc8\x99i mai importantul ei roman a ap\xc4\x83rut \xc3\xaen 1678: Principesa de Cleves (La Princesse De Cleves) a dovedit c\xc4\x83 Fran\xc8\x9ba putea \xc3\xaentr-adev\xc4\x83r s\xc4\x83 produc\xc4\x83 romane dup\xc4\x83 un anumit stil francez. Spaniolilor le pl\xc4\x83ceau pove\xc8\x99ti cu eroi na\xc8\x9bionali m\xc3\xa2ndri, care luptau \xc3\xaen dueluri pentru a-\xc8\x99i ap\xc4\x83ra reputa\xc8\x9bia. Francezii aveau un gust mai rafinat, pentru observa\xc8\x9bii minu\xc8\x9bioase ale motivelor \xc8\x99i comportamentului uman. Povestea era cu adev\xc4\x83rat un roman \xc8\x99i nu o \xe2\x80\x9croman\xc8\x9b\xc4\x83\xe2\x80\x9d: o poveste a virtu\xc8\x9bii feminine incomparabile, cu o eroin\xc4\x83 care a avut \xc8\x99ansa de a risca o iubire ilicit\xc4\x83 \xc8\x99i nu doar c\xc4\x83 a rezistat tenta\xc8\x9biei, dar a devenit \xc8\x99i mai nefericit\xc4\x83 m\xc4\x83rturisindu-\xc8\x99i sentimentele so\xc8\x9bului. M\xc3\xa2hnirea pe care o crea povestea ei era cu totul nou\xc4\x83 \xc8\x99i senza\xc8\x9bional\xc4\x83._NEWLINE_Romanul obi\xc8\x99nuit a luat o alt\xc4\x83 turnur\xc4\x83. Sf\xc3\xa2r\xc8\x99itul secolului al XVII-lea a fost momentul apari\xc8\x9biei unei pie\xc8\x9be europene de scandal, cu c\xc4\x83r\xc8\x9bile fran\xc8\x9buze\xc8\x99ti ap\xc4\x83r\xc3\xa2nd acum mai ales \xc3\xaen Olanda (unde cenzura era mai lejer\xc4\x83), reimportate dup\xc4\x83 aceea clandestin \xc3\xaen Fran\xc8\x9ba. Aceea\xc8\x99i oper\xc4\x83 ajungea pe pie\xc8\x9bele vecine din Germania \xc8\x99i Marea Britanie, unde era binevenit\xc4\x83 at\xc3\xa2t pentru stilul francez, c\xc3\xa2t \xc8\x99i pentru intrigile politice predominant anti-franceze. Romanul a prosperat pe aceast\xc4\x83 pia\xc8\x9b\xc4\x83 ca \xc8\x99i cel mai bun gen care prezenta ve\xc8\x99ti scandaloase. Autorii pretindeau c\xc4\x83 pove\xc8\x99tile pe care aveau s\xc4\x83 le spun\xc4\x83 erau adev\xc4\x83rate \xc8\x99i c\xc4\x83 erau spuse nu de dragul scandalului, ci pentru lec\xc8\x9biile de moral\xc4\x83 pe care le prezentau. Pentru a demonstra acest lucru au dat nume fictive personajelor \xc8\x99i spuneau aceste pove\xc8\x99ti ca \xc8\x99i cum ar fi fost inedite. (Audien\xc8\x9ba \xc3\xae\xc8\x99i juca porpriul rol \xc3\xaen a identifica cine reprezenta pe cine). Au ap\xc4\x83rut periodice cu povestiri scurte \xe2\x80\x93 Mercure Gallant devenind cel mai important. Colec\xc8\x9bii de scrisori s-au ad\xc4\x83ugat pie\xc8\x9bei, acestea incluz\xc3\xa2nd mai multe astfel de povestiri \xc8\x99i au condus la apari\xc8\x9bia romanului epistolar la sf\xc3\xa2r\xc8\x99itul secoluli al XVII-lea._NEWLINE_La sf\xc3\xa2r\xc8\x99itul anilor 1670 romanul a ajuns \xc8\x99i pe pia\xc8\x9ba englez\xc4\x83. Aphra Behn \xc8\x99i William Congreve au fost printre primii autori moderni care au adoptat termenul.\n_START_SECTION_\nA doua ascensiune a romanului \xe2\x80\x93 sau \xe2\x80\x9cNoul Roman\xe2\x80\x9d, 1700-1800\n_START_PARAGRAPH_\n\xc3\x8enceputul secolului al XVIII-lea a ajuns \xe2\x80\x93 prin romanele care au plonjat \xc3\xaen scandalul privat \xc8\x99i public \xe2\x80\x93 la un moment \xc3\xaen care se sim\xc8\x9bea nevoia de o nou\xc4\x83 reform\xc4\x83. Se putea spune c\xc4\x83 b\xc4\x83tr\xc3\xa2nul Amadis \xc8\x99i-a transpus cititorii \xc3\xaen lumi de vis, iar noile romane, lipsite de discursuri rafinate \xc8\x99i acte incredibile de eroism au \xc3\xaencecat din r\xc4\x83sputeri s\xc4\x83 \xe2\x80\x9crafineze\xe2\x80\x9d stilul. Cu toate acestea ele au provocat riscuri cu totul noi, cu pove\xc8\x99ti de dragoste \xc3\xaen care copiii \xc3\xae\xc8\x99i p\xc4\x83c\xc4\x83leau p\xc4\x83rin\xc8\x9bii \xc8\x99i prin care b\xc3\xa2rfa (calomnia) privat\xc4\x83 \xc8\x99i public\xc4\x83 erau publicate pe o pia\xc8\x9b\xc4\x83 deschis\xc4\x83._NEWLINE_Jane Barker a fost una dintre vocile secolului al XVIII-lea care au cerut o re\xc3\xaentoarcere la vechile \xe2\x80\x9croman\xc8\x9be\xe2\x80\x9d. \xe2\x80\x9cNoua roman\xc8\x9b\xc4\x83\xe2\x80\x9d a ei, Exilius (1715) se deschidea cu schi\xc8\x9ba unei noi tradi\xc8\x9bii: \xe2\x80\x9croman\xc8\x9ba\xe2\x80\x9d a evoluat, a\xc8\x99a cum pretindea Jane Barker, de la Geoffrey Chaucer la Fran\xc3\xa7ois F\xc3\xa9nelon; ultimul era autorul care tocmai devenise faimos cu romanul s\xc4\x83u epocal Telemac (1699-1700). Editorii englezi ai lui F\xc3\xa9nelon au evitat cu mult\xc4\x83 aten\xc8\x9bie termenul de \xe2\x80\x9croman\xc8\x9b\xc4\x83\xe2\x80\x9d \xc8\x99i au publicat mai degrab\xc4\x83 \xe2\x80\x9co nou\xc4\x83 epopee \xc3\xaen proz\xc4\x83\xe2\x80\x9d \xe2\x80\x93 a\xc8\x99a cum arat\xc4\x83 prefe\xc8\x9bele. Jane Barker a insistat, oricum, asupra public\xc4\x83rii operei Exilius ca \xc8\x99i \xe2\x80\x9croman\xc8\x9b\xc4\x83 nou\xc4\x83 \xe2\x80\x93 dup\xc4\x83 modelul lui Telemac\xe2\x80\x9d \xc8\x99i nu a avut succes pe pia\xc8\x9b\xc4\x83. \xc3\x8en 1719 editorul ei, Curll, a \xc3\xaendep\xc4\x83rtat \xc3\xaen cele din urm\xc4\x83 vechile pagini de titlu \xc8\x99i a publicat operele ca \xc8\x99i pe o colec\xc8\x9bie de romane._NEWLINE_Marele succes de pia\xc8\x9b\xc4\x83 \xe2\x80\x93 Robinson Crusoe al lui Daniel Defoe \xe2\x80\x93 a ap\xc4\x83rut \xc3\xaen acela\xc8\x99i an \xc8\x99i W. Taylor, editorul, a evitat toate aceste capcane cu o pagin\xc4\x83 de titlu, f\xc4\x83r\xc4\x83 a pretinde c\xc4\x83 opera apar\xc8\x9bine ramurii romanelor sau celei a \xe2\x80\x9croman\xc8\x9belor\xe2\x80\x9d, ci afirm\xc3\xa2nd c\xc4\x83 apar\xc8\x9bine cronicilor, de\xc8\x99i avea un design al paginii care p\xc4\x83rea foarte mult s\xc4\x83 apar\xc8\x9bin\xc4\x83 \xe2\x80\x9cnoii roman\xc8\x9be\xe2\x80\x9d cu care F\xc3\xa9nelon tocmai devenise celebru._NEWLINE_Robinson Crusoe al lui Daniel Defoe era orice \xc3\xaen afar\xc4\x83 de roman, a\xc8\x99a cum era termenul \xc3\xaen\xc8\x9beles la acea dat\xc4\x83. Nu era nici scurt, nici nu se concentra pe o intrig\xc4\x83, nici nu era spus de dragul unui punct culminant. Robinsosn Crusoe nu era nici un anti-erou dintr-un roman picaresc, de\xc8\x99i vorbea la persoana I singular \xc8\x99i se b\xc4\x83ga \xc3\xaen tot felul de \xc3\xaencurc\xc4\x83turi. Nu invita neap\xc4\x83rat la r\xc3\xa2s (de\xc8\x99i cititorii aviza\xc8\x9bi ar fi perceput toate proclama\xc8\x9biile lui despre faptul c\xc4\x83 este un b\xc4\x83rbat adev\xc4\x83rat ca \xc8\x99i scrise \xc3\xaentr-un mod comic). Autorul era serios: Via\xc8\x9ba l-a dus, \xc3\xaempotriva voin\xc8\x9bei sale, \xc3\xaentr-o serie de aventuri romantice. A c\xc4\x83zut \xc3\xaen m\xc3\xa2na pira\xc8\x9bilor \xc8\x99i a supravie\xc8\x9buit pe o insul\xc4\x83 pustie. El, un biet marinar din York, a supravie\xc8\x9buit cu un eroism exemplar. El nu putea s\xc4\x83-\xc8\x99i condamne cititorii c\xc4\x83 \xc3\xaei percepeau opera ca \xc8\x99i pe o \xe2\x80\x9croman\xc8\x9b\xc4\x83\xe2\x80\x9d plin\xc4\x83 de inven\xc8\x9bii. El \xc8\x99i editorul s\xc4\x83u \xc8\x99tiau c\xc4\x83 tot ceea ce el scrisese era absolut incredibil \xc8\x99i, cu toate acestea, ei puteau pretinde c\xc4\x83 e adev\xc4\x83rat (\xc8\x99i dac\xc4\x83 nu, cel pu\xc8\x9bin putea fi citit ca \xc8\x99i o alegorie valoroas\xc4\x83) \xe2\x80\x93 acest joc complex f\xc4\x83c\xc3\xa2nd ca aceast\xc4\x83 oper\xc4\x83 s\xc4\x83 se situeze \xc3\xaen cea de-a patra coloan\xc4\x83 a modelului prezentat mai sus._NEWLINE_Publicarea romanului Robinsos Crusoe nu a dus la o reform\xc4\x83 a industriei c\xc4\x83r\xc8\x9bii, la jum\xc4\x83tatea secolului al XVIII-lea. C\xc4\x83r\xc8\x9bile lui Crusoe au fost publicate ca \xc8\x99i ni\xc8\x99te istorisiri incerte. Ele au f\xc4\x83cut jocul pie\xc8\x9bei scandaloaase de la \xc3\xaenceputul secolului al XVIII-lea, cu romanul deja integrat istorisirilor. Ele au fost chiar republicate de unul dintre periodicele londoneze ca av\xc3\xa2nd leg\xc4\x83tur\xc4\x83 cu realitatea. Filozofi precum Jean-Jaques Rousseau au transformat Robinson Crusoe \xc3\xaentr-un roman clasic c\xc3\xa2teva decade mai t\xc3\xa2rziu \xc8\x99i a mai fost nevoie de \xc3\xaenc\xc4\x83 un secol \xc3\xaenainte ca cineva s\xc4\x83 poat\xc4\x83 percepe cartea lui Defoe ca \xc8\x99i primul roman enlgez, publicat \xe2\x80\x93 a\xc8\x99a cum a afirmat Ian Watt \xc3\xaen 1957 \xe2\x80\x93 ca \xc8\x99i r\xc4\x83spuns la roman\xc8\x9bele fran\xc8\x9buze\xc8\x99ti aflate pe pia\xc8\x9b\xc4\x83._NEWLINE_Reforma de la \xc3\xaenceputul secolului al XVIII-lea pe pia\xc8\x9ba romanelor a venit cu produc\xc8\x9bia roamnelor clasice: anul 1720 a adus editarea decisiv\xc4\x83 a romanului european clasic, publicat \xc3\xaen Londra cu titluri de la Machiavelli la Marie de Lafayette. Romanele lui Aphra Behn au ap\xc4\x83rut \xc3\xaen ultimele decade ale secolului \xc3\xaentr-o colec\xc8\x9bie a operelor ei. Autoarea anilor 1860 devenise deja un autor clasic. F\xc3\xa9nelon devenise autor clasic cu ani \xc3\xaen urm\xc4\x83, la fel ca Heliodor. Operele lui Petronius \xc8\x99i Longos au ap\xc4\x83rut cu prefe\xc8\x9be care le-au \xc3\xaenscris \xc3\xaen tradi\xc8\x9bia prozei de fic\xc8\x9biune a\xc8\x99a cum a definit-o Huet. Proza de fic\xc8\x9biune avea ea \xc3\xaens\xc4\x83\xc8\x99i, a\xc8\x99a cum afirm\xc4\x83 criticii, o poveste cu sui\xc8\x99uri \xc8\x99i cobor\xc3\xa2\xc8\x99uri: intr\xc3\xa2nd \xc3\xaen criz\xc4\x83 odat\xc4\x83 cu Amadis, \xc8\x99i-a g\xc4\x83sit remediul prin intermediul romanului. Acum avea nevoie doar de aten\xc8\x9bie permanent\xc4\x83. \xc8\x98i, cu toate acestea, putea pretinde c\xc4\x83 este cea mai frumoas\xc4\x83 parte a beletristicii, noul segment al pie\xc8\x9bei din marea industrie a literaturii, adopt\xc3\xa2nd noile scrieri clasice._NEWLINE_Traitte de l\xe2\x80\x99Origin des Romans al lui Huet, publicat prima dat\xc4\x83 \xc3\xaen 1670 \xc8\x99i circul\xc3\xa2nd acum \xc3\xaen c\xc3\xa2teva tarduceri \xc8\x99i edi\xc8\x9bii, \xc8\x99i-a c\xc3\xa2\xc8\x99tigat pozi\xc8\x9bia central\xc4\x83 printre acele scrieri care aveau de-a face cu proza de fic\xc8\x9biune. Tratatul a creat primul corpus de texte care s\xc4\x83 fie discutate \xc8\x99i a fost primul titlu care a demonstrat cum pot fi interpretate scrierile fic\xc8\x9bionale laice \xe2\x80\x93 exact a\xc8\x99a cum teologii obi\xc8\x99nuiau s\xc4\x83 interpreteze p\xc4\x83r\xc8\x9bi din Biblie \xc3\xaentr-o dezbatere teologic\xc4\x83. Interpretarea avea nevoie, bine\xc3\xaen\xc8\x9beles, de propriile obiective \xc8\x99i Huet a oferit c\xc3\xa2teva \xc3\xaentreb\xc4\x83ri pe care cineva ar putea s\xc4\x83 \xc8\x99i le pun\xc4\x83: Ce ne spune opera de fic\xc8\x9biune dintr-o cultur\xc4\x83 str\xc4\x83in\xc4\x83 sau dintr-o perioad\xc4\x83 de timp \xc3\xaendep\xc4\x83rtat\xc4\x83 despre cei care au creat-o? Care erau cerin\xc8\x9bele culturale la care r\xc4\x83spundeau astfel de pove\xc8\x99ti? Exist\xc4\x83 premise antropologice fundamentale care ne determin\xc4\x83 s\xc4\x83 cre\xc4\x83m lumi imaginare? Aceste scrieri fic\xc8\x9bionale amuzau \xc8\x99i educau? Ofereau ele, a\xc8\x99a cum se \xc3\xaent\xc3\xa2mpl\xc4\x83 atunci c\xc3\xa2nd cite\xc8\x99ti mituri antice \xc8\x99i medievale, un substitut pentru informa\xc8\x9biile mai bune, \xc8\x99tiin\xc8\x9bifice sau ad\xc4\x83ugau doar desf\xc4\x83t\xc4\x83rile vie\xc8\x9bii pe care o anumit\xc4\x83 cultur\xc4\x83 le prefera? Pove\xc8\x99tile erotice mediteraneene antice puteau permite o astfel de interpretare._NEWLINE_Interpretarea \xc8\x99i analiza scrierilor clasice au plasat cititorii de fic\xc8\x9biune \xc3\xaentr-o pozi\xc8\x9bie total nou\xc4\x83 \xc8\x99i \xe2\x80\x9c\xc3\xaembun\xc4\x83t\xc4\x83\xc8\x9bit\xc4\x83\xe2\x80\x9d: exista o mare diferen\xc8\x9b\xc4\x83 \xc3\xaentre a citi un roman \xc8\x99i a te l\xc4\x83sa prins \xc3\xaentr-o lume a visului \xc8\x99i a citi aceea\xc8\x99i poveste, cu o prefa\xc8\x9b\xc4\x83 care-\xc8\x9bi spunea mai multe despre grecii, romanii sau arabii care au scris titluri precum Etiopica sau Cartea celor o mie \xc8\x99i una de nop\xc8\x9bi (publicate pentru prima dat\xc4\x83 \xc3\xaen Europa \xc3\xaen 1704 \xc8\x99i 1717 \xc3\xaen limba francez\xc4\x83 \xc8\x99i traduse imediat \xc3\xaen englez\xc4\x83 \xc8\x99i german\xc4\x83).\n_START_SECTION_\nSupus dezbaterii: Romanul devenind literatur\xc4\x83, 1740-1800\n_START_PARAGRAPH_\nPia\xc8\x9ba scrierilor clasice de proz\xc4\x83 de fic\xc8\x9biune de la \xc3\xaenceputul secolului al XVIII-lea i-a inspirat pe autorii contemporani. Astfel, Aphra Behn a revenit din anonimat devenind o autoare celebr\xc4\x83, dup\xc4\x83 moartea ei. F\xc3\xa9nelon a dob\xc3\xa2ndit aceea\xc8\x99i faim\xc4\x83, dar \xc3\xaen timpul vie\xc8\x9bii. Delarivier Manley, Jane Barker \xc8\x99i Eliza Haywood au urmat modelele franceze celebre care au \xc3\xaendr\xc4\x83znit s\xc4\x83 pretind\xc4\x83 faim\xc4\x83 utiliz\xc3\xa2nd numele adev\xc4\x83rat: Madame d\xe2\x80\x99Aulnoy \xc8\x99i Anne Marguerite Petit DuNoyer. Cele mai multe dintre romanele anterioare utilizaser\xc4\x83 pseudonime; acum ele deveniser\xc4\x83 produc\xc8\x9bii ale unor autori consacra\xc8\x9bi._NEWLINE_Discursul necesar pentru a aprecia o astfel de mi\xc8\x99care \xc3\xaenspre responsabilitate nu era \xc3\xaenc\xc4\x83 dezvoltat. Jurnalele care dezb\xc4\x83teau literatura se concentrau asupra \xe2\x80\x9c\xc3\xaenv\xc4\x83\xc8\x9b\xc4\x83turii\xe2\x80\x9d, a literaturii \xc3\xaen sensul strict al cuv\xc3\xa2ntului. P\xc3\xa2n\xc4\x83 atunci, majoritatea discu\xc8\x9bilor despre romane \xc8\x99i \xe2\x80\x9croman\xc8\x9be\xe2\x80\x9d se desf\xc4\x83\xc8\x99urau \xc3\xaentre cei aviza\xc8\x9bi \xc3\xaen acest domeniu. Critica literar\xc4\x83, un discurs critic extern despre poezie \xc8\x99i poz\xc4\x83, a ap\xc4\x83rut \xc3\xaen cea de-a doua jum\xc4\x83tate a sceolului al XVIII-lea. A deschis o interac\xc8\x9biune \xc3\xaentre participan\xc8\x9bi diferi\xc8\x9bi, \xc3\xaen care romancierii scriau cu scopul de a fi critica\xc8\x9bi \xc8\x99i \xc3\xaen care publicul putea s\xc4\x83 observe interac\xc8\x9biunea dintre critici \xc8\x99i autori. Noua critic\xc4\x83 de la sf\xc3\xa2r\xc8\x99itul secolului al XVIII-lea a declan\xc8\x99at o reform\xc4\x83 prin stabilirea unei industrii a c\xc4\x83r\xc8\x9bii (pe c\xc3\xa2nd restul pie\xc8\x9bei a continuat \xc3\xaen aceea\xc8\x99i manier\xc4\x83, dar a pierdut cea mai mare parte a interesului publicului). Rezultatul a fost o separare a pie\xc8\x9bei \xc3\xaentr-o ramur\xc4\x83 joas\xc4\x83 a prozei populare \xc8\x99i, pe de alt\xc4\x83 parte, produc\xc8\x9bia de critic\xc4\x83 literar\xc4\x83. Cea din urm\xc4\x83 a prilejuit opere care rivalizau cu poemele epice antice \xc3\xaen versuri, care se jucau cu tradi\xc8\x9biile prozei de fic\xc8\x9biune (ele deschideau un discurs implicit despre istoria literaturii) \xc8\x99i care aveau statut clar fic\xc8\x9bional, astfel \xc3\xaenc\xc3\xa2t ele \xc3\xaensele puteau fi discutate ca \xc8\x99i opere create de un artist care \xc8\x99i-a dorit ca aceast\xc4\x83 poveste, nu alta, s\xc4\x83 fie discutat\xc4\x83 de public._NEWLINE_Vechiul design al paginilor de titlu s-a schimbat: noile romane nu mai pretindeau s\xc4\x83 fie v\xc3\xa2ndute ca \xc8\x99i fic\xc8\x9biune, pe c\xc3\xa2nd ele amenin\xc8\x9bau s\xc4\x83 tr\xc4\x83deze secrete reale. Nici nu mai ap\xc4\x83rau ca false \xe2\x80\x9cistorisiri adev\xc4\x83rate\xe2\x80\x9d. Noile pagini de titlu \xc3\xae\xc8\x99i proclamau opera fic\xc8\x9biune \xc8\x99i indicau modul \xc3\xaen care publicul ar putea s\xc4\x83 le discute. Romanul Pamela sau virtutea r\xc4\x83spl\xc4\x83tit\xc4\x83 a lui Samuel Richardson (1740) a fost unul dintre titlurile care au adus vechea pagin\xc4\x83 de titlu, cu formula sa \xe2\x80\x9c[\xe2\x80\xa6] sau [\xe2\x80\xa6]\xe2\x80\x9d, oferind un exemplu \xc3\xaentr-un format nou: \xe2\x80\x9cPamela sau virtutea r\xc4\x83spl\xc4\x83tit\xc4\x83 \xe2\x80\x93 publicat acum \xc3\xaent\xc3\xa2ia oar\xc4\x83 pentru a cultiva principiile virtu\xc8\x9bii \xc8\x99i religia \xc3\xaen cugetul tinerilor de ambe sexe, o poveste care-\xc8\x99i are temelia \xc3\xaen adev\xc4\x83r \xc8\x99i natur\xc4\x83; \xc8\x99i \xc3\xaen acela\xc8\x99i timp, care \xc3\xaentre\xc8\x9bine \xc3\xaen mod agreabil\xe2\x80\xa6\xe2\x80\x9d. A\xc8\x99a c\xc4\x83 pagina de titlu l\xc4\x83murea faptul c\xc4\x83 opera era realizat\xc4\x83 de un artist care \xc8\x9bintea un efect anume: acela de a fi discutat de un public critic. Romanele ap\xc4\x83rute dup\xc4\x83 zece ani nu mai aveau nevoie de nici un alt statut \xc3\xaen far\xc4\x83 de acela de a fi roman, fic\xc8\x9biune. Edi\xc8\x9biile prezente ale romanelor noteaz\xc4\x83 pur \xc8\x99i simplu \xe2\x80\x9cfic\xc8\x9biune\xe2\x80\x9d pe copert\xc4\x83. A devenit o realizare s\xc4\x83 fie v\xc3\xa2ndute sub aceast\xc4\x83 etichet\xc4\x83, incit\xc3\xa2nd la discu\xc8\x9bie \xc8\x99i reflec\xc8\x9bie._NEWLINE_Scandalul, a\xc8\x99a cum a fost publicat de DuNoyer \xc8\x99i delarivier Manley, a disp\xc4\x83rut de pe pia\xc8\x9ba prozei de fic\xc8\x9biune, fie ea \xc3\xaenalt\xc4\x83 sau joas\xc4\x83. Nu putea s\xc4\x83 atrag\xc4\x83 critici serio\xc8\x99i \xc8\x99i se pierdea dac\xc4\x83 r\xc4\x83m\xc3\xa2nea nediscutat. \xc3\x8en cele din urm\xc4\x83, a avut nevoie de propria-i marc\xc4\x83 de jurnalism scandalos \xe2\x80\x93 jurnalismul care s-a dezvoltat prin \xe2\x80\x9cpresa galben\xc4\x83\xe2\x80\x9d. Pia\xc8\x9ba de jos a prozei de fic\xc8\x9biune a continuat s\xc4\x83 se concentreze pe satisfacerea imediat\xc4\x83 a unui public c\xc4\x83ruia \xc3\xaei pl\xc4\x83cea s\xc4\x83 r\xc4\x83m\xc3\xa2n\xc4\x83 \xc3\xaen lumea fic\xc8\x9biunii. Pia\xc8\x9ba \xc3\xaenalt\xc4\x83 a devenit complex\xc4\x83 cu opere care jucau roluri noi. Pe pia\xc8\x9ba \xc3\xaenalt\xc4\x83 s-au putut vedea, \xc3\xaen cele din urm\xc4\x83, dezvolt\xc3\xa2ndu-se dou\xc4\x83 tradi\xc8\x9bii: una cu opere care aveau de-a face cu arta fic\xc8\x9biunii, printre care Tristram Shandy al lui Laurence Sterne, cealalt\xc4\x83, mai aproape de discu\xc8\x9biile extinse \xc8\x99i de dispozi\xc8\x9biile suflete\xc8\x99ti ale publicului. Marele conflict al secolului al XIX-lea, \xc3\xaen cea ce prive\xc8\x99te problema dac\xc4\x83 arti\xc8\x99tii ar trebuie s\xc4\x83 scrie pentru a satisface publicul sau s\xc4\x83 scrie de dragul artei, urma s\xc4\x83 se declan\xc8\x99eze.\n_START_SECTION_\nSentimentalism, psihologie \xc8\x99i un nou tip de individ 1750-1850\n_START_PARAGRAPH_\nRomanul [sentimentalist] al mijlocului si sf\xc3\xa2r\xc8\x99itului de secol 18 a produs un cu totul nou tip de individ, unul cu o atitudine diferit\xc4\x83 asupra vie\xc8\x9bii lui private \xc8\x99i a societ\xc4\x83\xc8\x9bii. Eroina \xc3\xaenceputului de secol 18 era \xc3\xaendr\xc4\x83znea\xc8\x9b\xc4\x83 \xc8\x99i gata s\xc4\x83-\xc8\x99i protejeze reputa\xc8\x9bia dac\xc4\x83 era necesar pe c\xc3\xa2nd descendenta ei de la mijlocul secolului 18 era mult prea modest\xc4\x83 \xc8\x99i timid\xc4\x83 pentru a face la fel. Eroinele timpurii ale secolului 18 aveau secretele lor, iubeau intrigile eficace \xc8\x99i \xc3\xaencercau orice considerau c\xc4\x83 este necesar pentru a-\xc8\x99i atinge scopul.Eroinele mijlocului de secol 18 au dezvoltat un sentiment de modestie. Sufereau dac\xc4\x83 trebuiau s\xc4\x83 p\xc4\x83streze secrete \xc8\x99i sim\xc8\x9beau nevoia de a se confesa. Ele c\xc4\x83utau prieteni, intimitate, situa\xc8\x9bii \xc3\xaen care puteau s\xc4\x83-\xc8\x99i deschid\xc4\x83 inima \xc8\x99i s\xc4\x83-\xc8\x99i \xc3\xaemp\xc4\x83rt\xc4\x83\xc8\x99easc\xc4\x83 cele mai ascunse dorin\xc8\x9be._NEWLINE_Audien\xc8\x9ba secolului 18 a primit ace\xc8\x99ti noi eroi \xc8\x99i eroine cu uimire. Atunci c\xc3\xa2nd era vorba de cele mai ascunse dorin\xc8\x9be ale lor puteau s\xc4\x83 se \xc3\xaencread\xc4\x83 numai \xc3\xaen p\xc4\x83rin\xc8\x9bi \xc8\x99i prieteni; prea mult\xc4\x83 \xc3\xaencredere i-ar fi f\xc4\x83cut victime sigure \xc3\xaen lumea de fic\xc8\x9biune, calomnie, intrig\xc4\x83 \xc8\x99i scandal a \xc3\xaenceputului de secol 18. Acum, oricum, aceste eroine slabe au fost \xc3\xaent\xc3\xa2mpinate cu compasiune. \xc3\x8en loc s\xc4\x83-\xc8\x99i expun\xc4\x83 via\xc8\x9ba ca un spectacol public, ace\xc8\x99ti noi eroi \xc8\x99i eroine au dezvoltat o intimitate care putea fi examinat\xc4\x83 \xc3\xaen roman._NEWLINE_Genuri speciale au \xc3\xaenflorit cu ace\xc8\x99ti protagoni\xc8\x99ti care nu-\xc8\x99i sp\xc4\x83lau rufele murdare \xc3\xaen public. Scrisorile sau jurnalele lor au fost g\xc4\x83site \xc8\x99i publicate numai dup\xc4\x83 moartea lor. Un val de sentimentalism a fost primul rezultat, duc\xc3\xa2nd la eroi ca Henry Mackenzie Man of Feeling (1771). Un al doilea val a urmat, cu eroi mai radicali care nu mai puteau visa la un mediu care s\xc4\x83-i \xc3\xaen\xc8\x9beleag\xc4\x83. Suferin\xc8\x9bele t\xc3\xa2n\xc4\x83rului Werther (1774) de Johann Wolfgang von Goethe a fost stindardul acestei noi mi\xc8\x99c\xc4\x83ri \xc8\x99i a avut ca rezultat un val de compasiune \xc8\x99i \xc3\xaen\xc8\x9belegere printre cititori gata s\xc4\x83-l urmeze pe Werther \xc3\xaen sinuciderea lui._NEWLINE_Criticii au \xc3\xaembr\xc4\x83\xc8\x9bi\xc8\x99at noii eroi ca cel mai bun semn al unei noi literaturi care avea ca scop discu\xc8\x9biile. \xc3\x8en\xc8\x9belegerea dup\xc4\x83 care ace\xc8\x99ti eroi t\xc3\xa2njeau a dat na\xc8\x99tere unei discu\xc8\x9bii secundare referitoare la natura psihicului uman, mult mai bine observat\xc4\x83 de aceste romane._NEWLINE_Cu aceste dezvolt\xc4\x83ri, romanul a transformat pledoaria pentru o reform\xc4\x83 moral\xc4\x83 a individului \xc8\x99i a societ\xc4\x83\xc8\x9bii \xc3\xaentr-un gen. Cu mi\xc8\x99carea romantic\xc4\x83 \xc3\xaencep\xc3\xa2nd \xc3\xaen anii 1770, dezvoltarea a mers un pas mai departe\xc2\xa0: romanul a devenit un mediu de avant garde, genul unde emo\xc8\x9biile \xc8\x99i-au g\xc4\x83sit studiile de caz. Bildungsroman-ul s-a dezvoltat \xc3\xaen Germania; un roman care se concentreaz\xc4\x83 pe dezvoltarea individului, educa\xc8\x9bia lui \xc8\x99i drumul lui c\xc4\x83tre individualitate \xc8\x99i societate. Noi \xc8\x99tiin\xc8\x9be, de la sociologie la psihologie, s-au dezvoltat cu noul individ \xc8\x99i au influen\xc8\x9bat discu\xc8\x9biile privind romanul din secolul 19.\n_START_SECTION_\nRomanul sec. al XIX-lea ca subiect de discu\xc8\x9bii aprinse\n_START_PARAGRAPH_\nLa \xc3\xaenceputul sec. al XIX-lea, romanul era un gen literar \xc3\xaen care realismul lupta \xc3\xaempotriva \xe2\x80\x9croman\xc8\x9bei\xe2\x80\x9d cu iluziile ei nerealiste. Romanul s-a \xc3\xaentors \xc3\xaenspre scandal, apoi a fost \xc3\xaennoit \xc3\xaen ultimele decade ale sec. al XVIII-lea. \xc3\x8en cele din urm\xc4\x83, fic\xc8\x9biunea a devenit cea mai onorabil\xc4\x83 ramur\xc4\x83 a literaturii. Un val de romane de fantezie a dus la apogeu aceast\xc4\x83 dezvoltare la sf\xc3\xa2r\xc8\x99itul sec. al XVIII-lea \xc8\x99i \xc3\xaenceputul sec. al XIX-lea. Sensibilitatea a sporit \xc3\xaen aceste romane. Femeile, foarte preocupate de imaginarea de lumi superioare celei \xc3\xaen care tr\xc4\x83iau au devenit eroinele noii lumi a \xe2\x80\x9cromanelor de dragoste\xe2\x80\x9d \xc8\x99i a \xe2\x80\x9cromanelor gotice\xe2\x80\x9d, cre\xc3\xa2nd pove\xc8\x99ti din timpuri \xc8\x99i spa\xc8\x9bii \xc3\xaendep\xc4\x83rtate. Italia renascentist\xc4\x83 era locul favorit al romanului gotic._NEWLINE_Romanul gotic clasic este Misterele castelului Udolpho, de Ann Radcliffe (1794). Ca \xc8\x99i \xc3\xaen alte romane gotice, no\xc8\x9biunea de sublim este central\xc4\x83. Teoria esteticii din sec. al XVIII-lea considera c\xc4\x83 sublimul \xc8\x99i frumosul erau juxtapuse. Sublimul era \xc3\xaengrozitor \xc8\x99i terifiant, pe c\xc3\xa2nd frumosul era calm \xc8\x99i lini\xc8\x99titor. Personajele \xc8\x99i peisajele din romanul gotic r\xc4\x83m\xc3\xa2neau aproape \xc3\xaen \xc3\xaentregime pe teritoriul sublimului, cu o eroin\xc4\x83 excep\xc8\x9bional\xc4\x83. Sensibilitatea \xe2\x80\x9cfrumoasei\xe2\x80\x9d eroine fa\xc8\x9b\xc4\x83 de elementele supranaturale, indispensabil\xc4\x83 \xc3\xaen aceste romane, celebra, dar \xc8\x99i problematiza ceea ce urma s\xc4\x83 fie v\xc4\x83zut drept hiper-sensibilitate._NEWLINE_La \xc3\xaenceputul sec. al XIX-lea, emo\xc8\x9biile \xc3\xaenc\xc4\x83rcate de sensibilitate, a\xc8\x99a cum au fost exprimate prin sublimul gotic, au ajuns la declin. Jane Austen a scris un roman gotic-parodie, intitulat Northanger Abbey (1803), care ilustra moartea romanului gotic. Ba mai mult, sensibilitatea a fost din ce \xc3\xaen ce mai pu\xc8\x9bin valoroas\xc4\x83, p\xc3\xa2n\xc4\x83 la dispari\xc8\x9bie. Austen a introdus un stil diferit de a scrie \xe2\x80\x93 comedia de moravuri. Oricum, romanele ei adesea sunt nu doar amuzante, ci \xc8\x99i ustur\xc4\x83tor de critice fa\xc8\x9b\xc4\x83 de cultura rural\xc4\x83, limitativ\xc4\x83 de la \xc3\xaenceputul sec. al XIX-lea. Cel mai cunoscut roman al ei, M\xc3\xa2ndrie \xc8\x99i prejudecat\xc4\x83 (1811), este cel mai vesel dintre romanele ei, deoarece a fost o schi\xc8\x9b\xc4\x83 pentru fic\xc8\x9biunea mult mai romantic\xc4\x83 care a urmat; celelalte romane ale ei \xc3\xaenf\xc4\x83\xc8\x9bi\xc8\x99au eroine pentru care cititorii moderni aveau prea pu\xc8\x9bin\xc4\x83 simpatie \xc8\x99i era posibil s\xc4\x83 nu le plac\xc4\x83'